यो साता जिसस क्राइस्टको अधुरो काम पूरा गर्न आफूलाई खटाएको दावी गर्ने कथित धर्मगुरुको एउटा अरु कुनै देशले गर्न नमानेको धार्मिक सम्मेलनमा राज्यस्तरको सहकार्य गरेर उद्घाटनमा गएपछि प्रधानमन्त्रीको चर्को आलोचना भएको थियो। पार्टीका अर्का अध्यक्ष प्रचण्ड पनि डाकिएको कार्यक्रममा सुटुक्क उनी गयल भए पछि प्रधानमन्त्री एक्लैले आलोचना सहनु परेको थियो। यसै मेसोमा उनले बुद्धिजीवीहरुलाई ‘असलियत बाहिर आउला, अलिक विचार गर्नुस्’ भनेर चेताएका हुन्।
